Efter Jesus´ opstandelse bar hans undervisning præg af, at han måtte forklare sine disciple betydningen af sin opstandelse, og hvordan den var en opfyldelse af Det Gamle Testamentes skrifter.<ref>Luk 24,25-27.44-47</ref> Derudover fik disciplene nu den opgave at være [[vidne]]r i hele verden om hans død og opstandelse samt hans lære. En opgave som kristne siden har videreført i form af [[Kristen mission|mission]].<ref>Matt 28, 16; Luk 24,47-49 og ApG 1,8</ref>
===Jesus´ syn på Moseloven===
Jesus forkastede ikke [[Moseloven]], men han understregede, at det vigtigste i Moseloven er den overordnede hensigt eller den overordnede tankegang, der ligger bag den (lovens ånd). Det vigtigste er ikke de mange bud, der forbyder eller påbyder bestemte ydre gerninger (lovens bogstav). Lovens ånd påbyder at handle af et godt hjerte mod sin næste: at vise kærlighed, barmhjertighed, tilgivelse, ydmyghed og tro. Lovens bogstav forbyder eller påbyder at gøre bestemte ydre gerninger. Lovens bogstav forbyder for eksempel at arbejde på sabbatten (2. Mosebog 20,10; jævnfør Matthæusevangeliet 12,1-2).
Filosofi Religion Historie Kultur Ledelse Kriminalitet Ledere